text: TV SYD skyder landsstævnet i gang
  03 juli 2013 kl. 08.57
  DGIs store landsstævne fra Esbjerg begynder først i morgen, men allerede fra i dag af sender TV SYD fra stævnet.
  Siden mandag er mange af de 23.000 deltagere til stævnet strømmet til Esbjerg. Derfor er TV SYD fra i aften af på plads, for at følge de sidste forberedelser til stævnet, der officielt skydes i gang torsdag klokken 19.00.
  
  Live resten af ugen
  TV SYD har et helt hold i Esbjerg, som sender live torsdag, fredag, lørdag og søndag. Desuden er regionerne, de eneste der dækker hele åbningsshowet torsdag, hvor over 15.000 deltager i en storslået åbning. Og når showet slutter søndag formiddag, er TV SYD med til at sige farvel fra afslutningsshowet.
  Derudover sender vi også hele efterskolernes festaften, et stort live-show lørdag, hvor 4600 efterskoleelever optræder.
  Så både i nyhederne og på TV SYDs egen kanal, har seerne rig mulighed for at komme helt tæt på det store landsstævne.
  De tre store liveshows bliver sendt på følgende tidspunkter:
  Åbningsshowet torsdag den 4. juli fra klokken 18.30.Efterskolernes festaften lørdag den 6. juli fra klokken 20.30.Afslutningsceremoni søndag den 7. juli fra klokken 10.20.
  
  